Nyeste Skilderie af Kiøbenhavn, 1810-02-24
Indenlandske Efterretninger. Forordning, hvorved i Kongeriget Danmark paabydes en almindelig Jndkomstskat for 8 Aar. - Vi Frederik den Sjette, af Guds Naade Konge til Danmark og Norge, &c. &c. Gjøre alle vitterligt: At Vi, formedelst nærværende Tids Omstændigheder, have fundet uundgaaeligen nødvendigt, til en nye Jndtægt for Vor Skatkammer-Afdrags-Fond, iblandt andet at paabyde en almindelig Jndkomst skat for 8 Aar. Thi byde og befale Vi for Vort Rige Danmark, som følger: I. Af al Jndkomst, være sig af Capitaler, Jordeiendomme, Huse og Gaarde, geistlige, civile og militaire Lønninger, Pensioner og al Slags Brugs og Næringsdrivt, af hvad Navn nævnes kan, skal i 8 paa hinanden følgende Aar, fra 1ste Januarii indeværende Aar 1810 at regne, svares 4 Procent aarligen. Dog bliver Skatten paa Vort Land Bornholm ikkun at erlægge med det halve Beløb eller aarligen 2 Procent. 2. Enhver, uden Hensyn paa Stand, Kjøn eller Alder, er underkastet denne Skat. 3. Den beregnes af enhvers rene aarlige Jndkomst, hvorunder forstaaes al netto Pro vendte, saavel i rede Penge, som i Naturalpræstationer, Emolumenter og Producter, endog dem, den Skatteydende anvender til egen eller Families Underholdning. Naturalpræstationer, Emolumenter og Producter anslaaes til Pengeværdie efter de gangbare Priser paa hvert Sted. 4. Dog maae: a) for enhver, der lever paa Landet, eller i saadanne Steder, hvor ingen directe Afgivt af Consumtions varer oppebæres, de første 60 Rdlr. af den aarlige rene Jndkomst være afgivtsfrie; b) enhver, som boer i Kjøbstæd, hvor Afgivt af Consumtionsvarer svares, nyde Afgivtsfrihed for de første 100 Rdlr. af den aarlige reene Jndkomst; c) samtlige Vore Embedsmænd tilstaaes Afgivtsfrihed i det hele forde første 300 Rdlr. af den aarlige Gage eller Løn, som i rede Penge udbetales dem af Vor Kasse, hvorimod de, saafremt Embeds-Jndkomsterne ei bestaae i saadan rede Løn, nyde ikkun Afgivtsfrihed, i Overeensstemmelse med de under foregaaende Litr. a og be fastsatte Bestemmelser, for 50 Rdlr., naar de leve paa Landet eller i saadanne Steder, hvor ingen directe Afgivt af Consumtionsvarer oppebæres, eller for 100 Rdlr., naar de boe i Kiøbstæd, hvor Afgivt af Consumtionsvarer svares: og d) entledigede Embedsmænd nyde Afgivtefrihed, i det hele for de første 200 Rdlr. af den Pension eller de Vartpenge, som dem allernaadigst ere tillagte, og Enker efter Vore Embedsmænd for de første 200 Rdlr. af den Enkepension, de nyde. 5. Til Skattens Beregning angiver enhver aarligen, efter den denne Forordning hostrykte Formular, paa Troe og Love og saaledes, som han, om og naar forlanges, drister sig til med Eed at bekræfte, det fulde Beløb af den rene Jndkomst, han har havt i det sidst tilbagelagte Aar, da Skatten stedse bliver for det løbende Aar at tilsvare af det Beløb, som Yderen i det foregaaende Aar har havt i Jndkomst, hvorunder ogsaa henregnes alt, hvad der i det sidst forløbne Aar er erhvervet som Capitalforøgelse eller Gevinst, forsaavidt samme ikke hidrører, fra Arv eller faste Eiendommes Salg. Altsaa angives i indeværende Aar den i Aaret 1809 havte Jndkomst; i Aaret 1812 indeværende Aars Jndkomst; og saa fremdeles. Paa Umyndiges Vegne skee Angivelserne af deres Værger, og Mindreaariges Angivelser underskrives tillige af deres Curatorer. 6. J Vor Residentsstad Kjøbenhavn skal den allernaadigst anordnede Extraskatte=Commission, og i enhver af de andre Kjøbstæder her i Riget en Commission, bestaaende af Magistraten (hvor ingen Magistrat er, Byefogden) og de af Byens Mænd, som aarligen, i Følge den Kongelige Resolution af 14de Junii 1765, udnævnes til at beraadslaae om Extraskatten, aarligen forfatte de fornødne Mandtals- og Skatte=Protokoller, modtage de befalede Angivelser og derefter beregne Jndkomstskatten, alt efter de af Os approberede Jnstructioner, som dem fra Vort Rentekammer vorde givne. Commissionerne foretage deres Forretning i dette Aar, saasnart disse Jnstructioner ere dem tilhændekomne, og i de følgende Aar hver Januarii Maaned. J Kjøbstæderne, Kjøbenhavn undtagen, indtræde Vore Amtmænd, enhver for sit Amts Kjøbstæder, i Commissionerne, saasnart Mandtals- og Skatte Protokollerne ere forfattede, og førend videre med Forretningerne fortfares; dog forbeholdes det Amtmændene paa ethvert Sted, hvor de ikke selv kunne møde, at constituere en anden Embedsmand paa deres Vegne. - For disse Commissioner, enhver paa sit Sted, skulle alle og enhver i Vor Residentsstad Kjøbenhavn og øvrige Kjøbstæder, Boende eller sig der Opholdende, uden Forskjel af Stand eller Jurisdiction, være pligtige ikke alene at indkomme, efter Jndkaldelse, med de Oplysninger og Efterretninger, som til Mandtals- og SkatteProtokollernes Forfæstning og ellers maatte behøves og forlanges, men ogsaa, naar og til hvad Tid de indkaldes, at møde, for at afgive deres Angivelser og Forklaringer skrivtligen eller mundtligen efter den denne Forordning hostrykte Formular; dog, i Tilfælde at nogen er hindret fra at møde personligen, da kan hans Angivelse indsendes til Commissionen; men den bør i saa Fald være ikke alene af ham egenhændigen underskreven og med hans Segl forsynet, men og desuden, i Tilfælde at Commissionen ikke kjender hans Underskrivt og Seal, sammes Rigtighed af en den bekjendt Mand ved Paategning bevidnes. 7. Samme Forretninger, som forbemeldte Commissioner saaledes foretage og udføre i Kjøbstæderne, skulle paa Landet, formedelst sammes vidtløftigere Strækninger, være fordeelte imellem visse Herreds- og Amts-Commissioner saaledes: J ethvert Herred, efter Herredernes Jnddeling under den geistlige Jurisdiction, Bir kerne indbefattede under Herrederne, hvori de ligge, skulle Herredsprovsten eller, hvor ingen Herredsprovst er, een af Herredets Præster, som Amtmanden dertil udnævner, og Herredsfogden, i dette Aar, saasnart de fra Vort Rentekammer have modtaget den af Os approberede Jnstruction, og siden aarligen i hver Januarii Maaned, efter at have affattet behørige Mandtals-Protokoller i Overeensstemmelse med de Mandtaller og ellers fornødne Oplysninger, som fra ethvert Sogns Præst kunne haves og af ham, ligesom og af enhver anden i Herredet paa Forlangende bør gives, efterhaanden begive sig hen til ethvert Sogn, for der at træde sammen med bemeldte Sognets Præst og hans Medhielpere, i Forening med hvilke de da af alle i Sognet Boesatte eller sig der Opholdende i og uden for Bondestanden modtage de befalede Angivelser. Disse Angivelser skee paa samme Maade mundtligen eller skrivtligen, som i foregaaende §. 6 for Kjøbstæderne er anordnet, og numereres eller anføres, saavidt de skee skrifvtligen, ved enhvers Navn i Mandtals=Protokollen med Herreds Commissionens Vedtegning om, hvorvidt den anseer Angivelsen rigtig eller ikke, hvornæst bemeldte Commission sig ikke videre med de skrivtlige Angivelser haver at befatte. Men derimod anfører og beregner samme Commission Skatten af den Jndkomst, hvorom Angivelsen skeer mundtligen, og slutter dernæst sin Forretning. – Naar dette saaledes sogneviis er skeet, indsender Herreds=Commissionen sin Mandtals=Protokol med vedlagte skrivtlige Angivelser til Herredets Amtmand. Amtmanden træder da sammen i en Amts-Commission med Amtsforvalteren og de 2de Amtets Proprietairer, som, i Følge Forordningen af 17de Januarii 1764, §. 3, ere udnævnte til ExtraskatsCommissarier. Denne Commission foretager Mand tals-Protokollerne for samtlige Amtets Herreder; indhenter de videre Oplysninger, som den maatte ansee fornødne; bedømmer Protokollernes Rigtighed og beregner Skatten af den Jndkomst, som skrivtligen er angiven. 8. Dersom nogen, efter at være indkaldet for Commissionerne, enhver paa sit Sted, ikke indkommer med sin Angivelse til rette Tid, skulle Kjøbstæds=Commissionerne for Kjøbstæderne og Amts-Commissionerne for Landet være bemyndigede til at paalægge den, der udebliver, en Mulct til Kjøbstædens eller Amtets Fattigkasse af 1 til 4 Rdlr. efter Omstændighederne for hver Dag, hvilken Mulct af vedkommende Commission, uden Lovmaal, ved Rettens=Betjente strax inddrives, og dermed fortfares, indtil Angivelse skeer. Naar i noget Tilfælde maatte være Anledning til at fordre Angivelsens Rigtighed beediget, da aflægges Eeden, efter Vort Rentekammers nærmere Decision, i Kjøbstæderne for Magistraten og paa Landet for Amtmanden og eet af de øvrige Medlemmer af Amts-Commissionen. 9. Vil nogen paa Landet Boende hellere angive sin Jndkomst for Amts-Commissionen, end for Herreds-Commissionen, skal det staae ham frit for at afgive Angivelsen forseglet til Herreds-Commissionen, som indsender den saaledes forseglet til Amts-Commissionen. 10. Naar Kjøbstæds=Commissionerne og Amts-Commissionerne have sluttet enhver sin Protokol, indsendes Protokollen tilligemed en udførlig Extract, af samme til Vort Rentekammer, som dernæst udstæder Ordre til Skattens Oppebørsel for det løbende Aar. - Skatten betales aarligen i tvende Terminer, nemlig: Halvdelen til hvert Aars sidste Junii og den anden Halvdeel til den paafølgende sidste December. Det, enhver har at yde, erlægges i den Kjøbstæd eller det Amt, hvor hans Skat er beregnet, i Kjøbenhavn til Extraskatte-Commissionen, i Kjøbstæderne til Magistraten, som siden afleverer Beløbet til Amtstuecassen, og paa Landet til vedkommende Vore Oppebørselsbetjente. Flytter nogen fra Amtet eller Kjøbstæden, hvor Skatten for ham er beregnet, da betaler han sin hele Skat for det løbende Aar, for han flytter, eller stiller for det manglende antagelig Borgen til den eller dem, som Skatten indkræve. Naar nogen i Kjøbenhavn flytter fra et Qvarteer af Byen i et andet, før han har erlagt Skatten for det løbende Aar, anmelder han saadant for Extraskatte-Commissionen. - Hvorefter, alle Vedkommende sig alserunderdanigst have at rette. Thi byde og befale Vi herved Vore Grever, Stiftamtmænd, Friherrer, Biskopper, Amtmænd, Lands-Overretter, Præstdenter, Borgemestere og Raad og alle andre, som denne Vor Forordning under Vort Rentekammers Segl tilskikket vorder, at de den paa behørige Steder, saavelsom og af Prædikestolene, strax lade læse og forkynde. Givet i Vor Kongelige Residentsstad Kjøbenhavn, den 8de Februarii 1810. Under Vor Kongelige Haand og Segl. Frederik R. (L. S.) Reventlow. Moltke. Wormskjold. Fridsch. Kongslew.